એલઆઇસી આઇડીબીઆઈ બેન્કમાં રૂ.13,000 કરોડમાં મહત્તમ હિસ્સો હસ્તગત કરશે એવા અહેવાલને પગલે શેરનો ભાવ 10 ટકા ઊછળીને રૂ.54.90ની સપાટીએ બંધ રહ્યો હતો. જોકે, બેન્ક દ્વારા પાછળથી એવો ખુલાસો કરવામાં આવ્યો હતો કે બોર્ડમાં એલઆઇસીનો હિસ્સો વધારવા અંગે કોઈ ચર્ચા કરવામાં આવી નહોતી. બેન્કનું માર્કેટ કેપ શેરના ભાવમાં આવેલા ઊછાળાને પગલે રૂ.7,567 કરોડ વધીને રૂ.22,955 કરોડની સપાટીએ રહ્યું હતું. બેન્કોના નીચા વેલ્યૂએશનને કારણે હસ્તાંતરણના કિસ્સા વધે તેવી સંભાવના વ્યકત કરવામાં આવતી હતી.